
ANNEX L
ACORD D’ADHESIÓ OPERADORS DE TRANSPORT

1. PREVI

Aquest annex regula les condicions relatives a l’adhesió d’operadors de transport al sistema d’ús de targetes EMV a la T-mobilitat, en el marc de la plataforma de serveis de pagament.
L’adjudicatària del servei serà l’encarregada de formalitzar, amb els diferents operadors de serveis de transport, un contracte d’adhesió a les condicions reguladores del servei.
A tal efecte i per complir aquesta finalitat, els operadors de transport que tinguin interès en participar en el servei relatiu a la plataforma de serveis de pagament per l’ús de targetes EMV a la T-mobilitat, quedaran obligats a formalitzar un acord d’adhesió a les condicions reguladores del contracte.
L’adjudicatària del contracte serà l’encarregada de tramitar la formalització de les esmentades adhesions i d’informar-les a l’ATM.
No s’aplicaran les condicions previstes en aquest contracte a aquells operadors que no formalitzen l’acord d’adhesió indicat, en els termes que es detallen en aquest annex.
Per la correcta adhesió dels operadors interessats, serà necessari que l’adjudicatària del contracte remeti a l’ATM l’esmentada adhesió i que aquesta última validi la mateixa.

2. ACORD D’ADHESIÓ

L’acord d’adhesió dels operadors de transport als serveis de pagament per l’ús de targetes EMV a la T-mobilitat s’haurà de tramitar a través de la formalització del model que consta com Annex 1.
S’integraran en l’acord d’adhesió, els plecs reguladors de la licitació per la contractació dels serveis d’adquirència i plataforma de serveis de pagament per l’ús de targetes EMV a la T-mobilitat.
En aquest sentit, tots els operadors hauran de conèixer i acceptar prèviament el contingut dels plecs reguladors de la licitació.
No s’admetrà cap adhesió en la qual s’hagin modificat, suprimit o alterat els termes previstos en el model d’acord d’adhesió que consta com annex.
En el cas que l’ATM identifiqui un incompliment de les condicions previstes en l’acord d’adhesió i/o en els plecs reguladors de la licitació, per part d’un operador de transport determinat, iniciarà el procediment per anul·lar i deixar sense efecte l’adhesió d’aquell operador al contracte/servei.
En aquest darrer supòsit, l’ATM quedarà facultada per reclamar a l’operador incomplidor els danys i perjudicis que se li hagin pogut causar, derivats de l’incompliment de les condicions d’adhesió.
L’acord d’adhesió vincula a l’operador de transport amb les obligacions del contracte formalitzat entre l’adjudicatària i l’ATM, eximint expressament a l’ATM de qualsevol responsabilitat derivada de l’incorrecte funcionament del servei o de l’incompliment de les condicions del contracte per part de l’operador i/o l’adjudicatària del contracte.






















ANNEX 1: MODEL ACORD D’ADHESIÓ


______, actuant en nom i representació de _______, operador de transport, amb NIF ____ i domicili a _______amb facultats suficients per obligar-se en la representació indicada

EXPOSA

I.- Que és coneixedor del contracte regulador dels serveis d’adquirència i plataforma de serveis de pagament per l’ús de targetes EMV a la T-mobilitat, expedient núm. C-9/2025, adjudicat per part de l’ATM a l’empresa _______.

II.- Que, analitzades les condicions reguladores de l’esmentat contracte, està interessat en formalitzar l’adhesió a les seves condicions, amb la finalitat de poder integrar-se en la plataforma de serveis de pagament per l’ús de targetes.
A tal efecte, declara que coneix i accepta les condicions estipulades al Plec de clàusules administratives particulars i Plec de prescripcions tècniques reguladors del procediment de licitació, així com les condicions específiques que regeixen les relacions entre l'operador de transport i l'entitat adjudicatària recollides a l'Annex de condicions específiques incorporat al present acord d'adhesió.

III.- Que, amb la finalitat de poder adherir-se al procediment, formalitzarà el corresponent contracte regulador dels serveis d’adquirència i PSP entre l’adjudicatària i la seva entitat, eximint de qualsevol responsabilitat a l’ATM.

En virtut de l’anterior, 

SOL·LICITA l’adhesió d’aquest operador de transport en el contracte regulador dels serveis d’adquirència i plataforma de serveis de pagament per l’ús de targetes EMV a la T-mobilitat.

Signatura electrònica

